Sarunu procedūras ar publikāciju “Tērauda tilta laiduma konstrukcijas krāsošana”,

iepirkuma identifikācijas Nr. LDZ 2023/1-SPAV, nolikums

(apstiprināts ar iepirkuma komisijas 2023.gada 10.janvāra 1.sēdes protokolu

**SARUNU PROCEDŪRAS AR PUBLIKĀCIJU**

**“Tērauda tilta laiduma konstrukcijas krāsošana”**

NOLIKUMS

Iepirkuma identifikācijas Nr. LDZ 2023/1-SPAV

Rīga, 2023

1. **vispārīgĀ informācijA**
   1. **Sarunu procedūras nolikumā ir lietoti šādi termini:**
      1. **sarunu procedūra** (turpmāk var tikt saukts arī kā “iepirkums”, “iepirkuma procedūra”) - sarunu procedūra ar publikāciju “Tērauda tilta laiduma konstrukcijas krāsošana” (iepirkuma identifikācijas Nr. LDZ 2023/1-SPAV), kas tiek organizēta saskaņā ar Iepirkumu vadlīnijām sabiedrisko pakalpojumu sniedzējiem un VAS „Latvijas dzelzceļš” Iepirkumu noteikumiem (apstiprināti ar VAS „Latvijas dzelzceļš” valdes 2020.gada 10.februāra lēmumu Nr.VL-8/67);
      2. **komisija** – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      3. **nolikums** (turpmāk var tikt saukts arī kā “sarunu procedūras nolikums” vai “sarunu procedūras dokumenti”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. **ieinteresētais piegādātājs** – piegādātājs, kas izteicis vēlmi piedalīties sarunu procedūrā un saņēmis nolikumu;
      5. **pasūtītājs** – VAS “Latvijas dzelzceļš”;
      6. **pretendents** – piegādātājs, kas ir iesniedzis piedāvājumu sarunu procedūrai;
      7. **apakšuzņēmējs** – pretendenta nolīgta persona vai savukārt tās nolīgta persona, kas veic pakalpojumus un darbus iepirkuma līguma izpildei;
      8. **norādītā persona** – pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām;
      9. **darbi** – tērauda tilta laiduma konstrukcijas krāsošana saskaņā ar nolikuma 2.1.punktu (var tikt saukts arī kā “sarunu procedūras priekšmets” vai “iepirkuma priekšmets”).
   2. **Rekvizīti**
      1. **Pasūtītājs:**

VAS “Latvijas dzelzceļš”, vienotais reģistrācijas Nr.40003032065. Juridiskā adrese: Gogoļa iela 3, Rīga, LV-1547, Latvija. Banka: Luminor Bank AS Latvijas filiāle, konta Nr. LV17RIKO0000080249645, bankas kods: RIKOLV2X.

* + 1. **Saņēmējs (pasūtītāja struktūrvienība):**

VAS “Latvijas dzelzceļš” Sliežu ceļu pārvalde (turpmāk – SCP).

Faktiskā adrese: Torņakalna iela 16, Rīga, LV-1004;

* 1. **Pasūtītāja kontaktpersona**

Organizatoriska rakstura jautājumos un jautājumos par sarunu procedūras nolikumu pasūtītāja kontaktpersona: komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Inga Upenāja, tālruņa numurs: +371 67234857, e-pasta adrese: [*inga.upenaja@ldz.lv*](mailto:inga.upenaja@ldz.lv).

* 1. **Sarunu procedūras dokumentu pieejamība, informācijas sniegšana par iepirkumu un datu apstrāde**
     1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam un sniegtajiem skaidrojumiem, pasūtītāja tīmekļvietnē [*www.ldz.lv*](http://www.ldz.lv) sadaļā “*Iepirkumi*” pie attiecīgā iepirkuma sludinājuma.
     2. Ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju sarunu procedūras dokumentiem un visiem papildus nepieciešamajiem dokumentiem un/vai informācijai, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts pieprasījums.
     3. Pasūtītājs nodrošina ieinteresētajiem piegādātājiem iespēju iepazīties uz vietas ar sarunu procedūras dokumentiem, sākot no iepirkuma izsludināšanas brīža VAS “Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 344.kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai).
     4. **Ieinteresētajam piegādātājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja**.
     5. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju par iepirkumu, pasūtītājs to sniedz 5 (piecu) darbdienu laikā pēc attiecīgā pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.
     6. Pasūtītājs ievieto 1.4.5.punktā minēto informāciju tīmekļvietnē, kurā ir pieejami sarunu procedūras dokumenti un visi papildus nepieciešamie dokumenti, kā arī elektroniskā formā nosūta atbildi piegādātājam, kas uzdevis jautājumu.
     7. Pretendentam informāciju par sarunu procedūras rezultātiem pasūtītājs izsūta uz e-pastu un pēc pieprasījuma – pa pastu.
     8. Sarunu procedūras dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.
  2. **Piedāvājumu iesniegšanas, atvēršanas vieta, datums, laiks un kārtība**
     1. Piedāvājumu sarunu procedūrai **jāiesniedz līdz** **2023.gada 1.februāra plkst. 9.30**, Latvijā, Rīgā, Gogoļa ielā 3, 1.stāvā, 100.kabinetā (VAS “Latvijas dzelzceļš” kancelejā). Piedāvājumu iesniedz personīgi, ar kurjera starpniecību vai ierakstītā pasta sūtījumā.
     2. Komisija iesniegtos piedāvājumus atver tūlīt pēc piedāvājumu iesniegšanas termiņa beigām **2023.gada 1.februārī plkst. 10.00** Gogoļa ielā 3, Rīgā, LV-1547, 3. stāvā, 344.kabinetā.
     3. Pēc piedāvājumu iesniegšanai noteiktā termiņa iesniegtie piedāvājumi un iesaiņojumi, kas nav slēgti (neaizlīmēti iepakojumi), netiks skatīti, tie tiks atgriezti atpakaļ iesniedzējiem bez izskatīšanas.
     4. Ja komisija saņēmusi pretendenta piedāvājuma atsaukumu vai grozījumu, to atver pirms piedāvājuma.
     5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās) ietvertos nosacījumus.
     6. piedāvājumu atvēršana nav atklāta[[1]](#footnote-1);
     7. Komisija piedāvājumus atver to iesniegšanas secībā – tiek nolasīts pretendenta nosaukums, piedāvājuma iesniegšanas laiks, piedāvātā cena.
  3. **Piedāvājuma noformēšana**
     1. Piedāvājums jāiesniedz drošā un aizvērtā iepakojumā, lai tā saturam nevar piekļūt, nesabojājot iesaiņojumu, uz iepakojuma jānorāda:
        1. atzīme: **“****Piedāvājums sarunu procedūrai ar publikāciju “Tērauda tilta laiduma konstrukcijas krāsošana”** **(iepirkuma ID Nr. LDZ 2023/1-SPAV). Neatvērt līdz 2023. gada 1.februāra plkst. 10.00”;**
        2. adresāts: **VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547;**
        3. informāciju **par pretendentu: nosaukums, juridiskā adrese un kontakttālrunis**.
     2. Sarunu procedūrā piedāvājuma dokumenti jāiesniedz papīra formā 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”. Ja starp dokumentu sējumiem (tai skaitā nolikuma 1.6.3.punktā minētajiem elektroniski iesniegtajiem dokumentiem) tiks konstatētas pretrunas, vērā tiks ņemts piedāvājuma oriģināls.
     3. Papildus, **pēc pasūtītāja pieprasījuma,** **piedāvājums (sarunu procedūras nolikuma 3. punktā uzskaitītie dokumenti) jāiesniedz arī elektroniskā formā *PDF* formātā vai citā pasūtītājam ērti un vienkārši pieejamā formātā pēc piedāvājumu iesniegšanas termiņa beigām 1 (vienas) darba dienas laikā, nosūtot to uz pieprasījumā norādīto e-pasta adresi. Piedāvājumā iekļautais Finanšu piedāvājums elektroniski iesūtāms *MS Excel* formātā**.
     4. Piedāvājuma dokumentiem jābūt cauršūtiem vai caurauklotiem, tā, lai dokumentus nebūtu iespējams atdalīt. Piedāvājuma sējumu lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina persona, kam ir pārstāvības tiesības.
     5. Piedāvājums jāiesniedz latviešu valodā. Iesniedzot dokumentus citā valodā, pievieno apliecinātu tulkojumu latviešu valodā atbilstoši Ministru kabineta 2000. gada 22. augusta noteikumos Nr.291 “Kārtība, kādā apliecināmi dokumentu tulkojumi valsts valodā” noteiktajām prasībām*.* Pretējā gadījumā komisija ir tiesīga uzskatīt, ka dokuments nav iesniegts. Par dokumentu tulkojuma atbilstību oriģinālam atbild pretendents.
     6. Visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka papīra un elektronisko dokumentu izstrādāšanu, tai skaitā atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
     7. Piedāvājuma papildinājumi, labojumi vai atsaukumi ir jāiesniedz slēgtā iesaiņojumā saskaņā 1.5.1.punktā noteikto kārtību un termiņu. Uz iesaiņojuma jānorāda 1.6.1. punktā noteiktā informācija un atzīme “*PAPILDINĀJUMI”*, *“LABOJUMI”* vai *“ATSAUKUMS”.*
     8. Iesniegto piedāvājumu pretendents var papildināt vai grozīt tikai līdz piedāvājumu iesniegšanas termiņa beigām. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību sarunu procedūrā.
     9. Informāciju, kas ir komercnoslēpums, atbilstoši Komercnoslēpuma aizsardzības likuma 2. pantam, vai, kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir noteikta par vispārpieejamu informāciju.
     10. Sarunu procedūrā iesniegtā piedāvājuma dokumentācija paliek pasūtītāja rīcībā un netiek atgriezta atpakaļ.
  4. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
  5. **Pasūtītājam iesniedzamo dokumentu derīguma termiņš:**
     1. Pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) vienu mēnesi pirms iesniegšanas dienas.
     2. Komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi.
     3. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  6. **Piedāvājuma cena**
     1. Finanšu piedāvājumā cenas aprēķina un norāda EUR bez pievienotās vērtības nodokļa (PVN). Norādot cenas, skaitļi jānoapaļo līdz simtdaļām (divi cipari aiz komata).
     2. Piedāvājuma cenā (finanšu piedāvājumā) jābūt iekļautām absolūti visām pretendenta izmaksām, kas saistītas ar darbu izpildi, tai skaitā darbu organizēšanas izmaksas, materiālu transportēšanas un iegādes izdevumi, mehānismu ekspluatācijas izdevumi, būvgružu savākšanas un izvešanas izdevumi, personāla un administratīvās izmaksas, muitas, dabas resursu, sociālais u.c. nodokļi (izņemot PVN), kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
     3. Piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas.
     4. Piedāvātajai cenai (attiecīgi līgumā fiksētajām cenām) līguma izpildes laikā jābūt nemainīgām arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos.

1. **Informācija par sarunu procedūras priekšmetu**
   1. **Sarunu procedūras priekšmeta apraksts un apjoms:** tērauda tilta laiduma konstrukcijas krāsošana **sliežu ceļu posmā Jelgava – Krustpils 165. km (Lielupe)**, saskaņā ar nolikumu un tā pielikumu nosacījumiem (nolikuma tekstā saukts arī kā “sarunu procedūras priekšmets”, “pakalpojums”).

Iepirkuma priekšmets netiek sadalīts daļās.

* 1. Piedāvājumu pretendents var iesniegt tikai par visu iepirkuma priekšmetu kopumā pilnā apjomā.
  2. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu.
  3. **Iepirkuma līgums:** iepirkuma rezultātā starp pasūtītāju un uzvarējušo pretendentu tiek noslēgts līgums atbilstoši nolikuma 6. pielikumā pievienotajam līguma projektam.
  4. **Iepirkuma līguma izpildes (darbu) būtiskākie noteikumi:**
     1. termiņš: no līguma noslēgšanas brīža līdz 2023.gada 15.oktobrim;
     2. izpildes vieta: saskaņā ar Darba uzdevumu (nolikuma 3.pielikums);
     3. norēķinu kārtība: pasūtītājs veic samaksu par izpildītiem un pieņemtiem darbiem reizi mēnesī pēc tam, kad parakstīts darbu pieņemšanas dokuments un saņemts atbilstošs rēķins ne mazāk kā 30 (trīsdesmit) kalendāro dienu laikā.
  5. **Tehniskais raksturojums**: darbi jāveic saskaņā ar Darba uzdevumu (nolikuma 3.pielikums) prasībām.

1. **Pretendentu atlases prasības un piedāvājumā iekļaujamā informācija un dokumenti**
   1. Pretendentu atlases prasības ir obligātas visiem pretendentiem, kas vēlas iegūt tiesības veikt darbus un slēgt iepirkuma līgumu;
   2. Pretendentam jāatbilst šādiem pretendentu atlases noteikumiem un ar piedāvājumu jāiesniedz šāda informācija un dokumenti:

|  |  |  |
| --- | --- | --- |
| **Nr.**  **p.k.** | **Pretendentu atlases prasības** | **Iesniedzamā informācija, dokumenti:** |
| **3.2.1.** | **Pretendents apliecina dalību sarunu procedūrā** | | |
| 3.2.1.1. | Pretendentam jāiesniedz pieteikums par piedalīšanos sarunu procedūrā atbilstoši nolikumā paredzētajai formai. | **Pieteikums** dalībai sarunu procedūrā (forma nolikuma 1.pielikumā). |
| 3.2.1.2. | Pretendentam jāpiedāvā iepirkuma priekšmetā minētajiem darbiem cena, kurā ir iekļautas visas ar iepirkuma līguma izpildi saistītās izmaksas (finanšu piedāvājums) atbilstoši nolikuma 1.9.punktā noteiktajam. | **Finanšu piedāvājums** (forma nolikuma 2. pielikumā). |
| 3.2.1.3. | Piedāvājuma dokumentus jāparaksta personai ar pārstāvības tiesībām [[2]](#footnote-2).  Ja dokumentus paraksta persona, kam pārstāvības tiesības un apjoms nav reģistrēts atbildīgajā institūcijā un attiecīgi nav publiski pieejams un pārbaudāms, jāiesniedz atbilstoša pārstāvības tiesību un to apjoma pilnvara.  Prasība attiecināma arī uz nolikuma 3.2.4.1.punktā minētajām personām. | Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē:[www.ur.gov.lv](http://www.ur.gov.lv).  Ja dokumentus paraksta pilnvarotā persona, jāiesniedz atbilstoša piešķirto pārstāvības tiesību un saistību apjoma pilnvara (kopija). |
| **3.2.2.** | **Izslēgšanas gadījumu neattiecināmība (izslēgšanas gadījumi)[[3]](#footnote-3)** | | |
| 3.2.2.1. | Ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR (viens simts piecdesmiteiro).  Papildus vērtēšanas gaitai tiek pārbaudīts (1) piedāvājumu iesniegšanas termiņa pēdējā dienā; (2) dienā, kad pieņemts lēmums par iespējamu iepirkuma līguma slēgšanas tiesību piešķiršanu.  Izslēgšanas noteikums attiecināms arī uz nolikuma 3.2.4.1.punktā minētajām personām. | Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju. |
| 3.2.2.2. | Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.  Izslēgšanas noteikums attiecināms arī uz nolikuma 3.2.4.1.punktā minētajām personām. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju. |
| 3.2.2.3. | Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | Informācija (apliecinājums), ka pretendents, tā darbinieks vai pretendenta piedāvājuma dokumentos norādīta persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 1.pielikuma 18.punkts). |
| 3.2.2.4. | Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.  Izslēgšanas noteikums attiecināms arī uz nolikuma 3.2.4.1.punktā minētajām personām. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas*) valsts publiskajās datu bāzēs, izmantojot publiski pieejamo informāciju un pasūtītājam/komisijai pieejamo informāciju. |
| 3.2.2.5. | Pretendents nav pildījis ar pasūtītāju noslēgto iepirkuma līgumu, kā rezultātā pasūtītājs ir izmantojis attiecīgajā līgumā paredzētās tiesības vienpusēji atkāpties no līguma.  Izslēgšanas noteikums attiecināms arī uz nolikuma 3.2.4.1.punktā minētajām personām. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas*), izmantojot pasūtītājam/komisijai pieejamo informāciju. |
| 3.2.2.6. | Ir konstatēts, ka uz pretendentu, kuram piešķiramas līguma slēgšanas tiesības, attiecas Starptautisko un Latvijas Republikas nacionālo sankciju likuma ierobežojumi, kas ietekmē līguma izpildi.  Atbilstības pārbaudi noteiktajai prasībai pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu un tikai attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības (skat. nolikuma 4.3.5.punktā).  Izslēgšanas noteikums attiecināms arī uz nolikuma 3.2.4.1.punktā minētajām personām, kuras **ietekmē** līguma izpildi un maksājumus. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas)* publiskajās datu bāzēs, izmantojot publiski pieejamo informāciju*.* |
| **3.2.3.** | **Kvalifikācijas prasības pretendentiem**  **Prasības pretendenta iespējām veikt profesionālo darbību, saimnieciskajam un finansiālajam stāvoklim, tehniskajām un profesionālajām spējām** | | |
| 3.2.3.1. | Pretendents ir reģistrēts Latvijas Republikas Uzņēmumu reģistra Komercreģistrā.  Prasība attiecināma arī uz pretendenta norādīto apakšuzņēmēju, ja atbilstoši veicamajam darbu apjomam reģistrācija nepieciešama. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē [*www.ur.gov.lv*](http://www.ur.gov.lv). |
| 3.2.3.2. | Pretendenta komercdarbība darbu izpildei ir atzīta par drošu darbu veikšanai saskaņā ar dzelzceļa nozares drošības prasībām un pretendentam ir izsniegta un ir spēkā esoša **Valsts dzelzceļa tehniskās inspekcijas izdota Drošības apliecība**.  Atbilstoši veicamajam darbu apjomam spēkā esoša Drošības apliecība nepieciešama arī apakšuzņēmējam, ja tāds tiek piesaistīts. | Informācija par prasības izpildi tiek norādīta, aizpildot pieteikuma (nolikuma 1. pielikums) 8. punktu. Kā arī pasūtītājs/komisija pārbauda par pretendentu *(ja attiecināms, arī par personām, kas prasībā minētas)* Valsts dzelzceļa tehniskās inspekcijas reģistrā [[4]](#footnote-4). |
| 3.2.3.3. | Pretendents ir reģistrēts Būvkomersantu reģistrā un sertificēts **vienā no** Būvkomersantu reģistrā iekļautajām **būvdarbu vadīšanas darbības sfērām**, kurās būvkomersants veic komercdarbību.  Prasība attiecināma arī uz pretendenta norādīto apakšuzņēmēju, ja atbilstoši veicamajam darbu apjomam jābūt reģistrētam Latvijas Republikas Būvkomersantu reģistrā un sertificētam attiecīgajā sfērā. | Informāciju pasūtītājs/komisija pārbauda par pretendentu *(ja attiecināms, arī par personām, kas prasībā minētas)* Latvijas Republikas Būvkomersantu reģistrā [[5]](#footnote-5). |
| 3.2.3.4. | Pretendenta **vidējais gada finanšu apgrozījums** pēdējos 3 (trīs) noslēgtajos finanšu atskaites gados no ikgadējā Valsts ieņēmumu dienestam iesniegtā peļņas vai zaudējumu pārskata ir vismaz 100 000.00 euro.  Ja pretendenta saimnieciskās darbības periods ir īsāks nekā prasībā noteiktais, tad vidējam finanšu apgrozījumam jāatbilst prasībā minētajam apmēram laika periodā atbilstoši saimnieciskās darbības periodam. | Informācijapar **pretendenta finanšu apgrozījumu** (forma nolikuma 4.pielikumā 2.tabula).  Ja pretendenta saimnieciskās darbības periods ir īsāks nekā prasībā noteiktais, tad norāda prasīto informāciju atbilstoši saimnieciskās darbības periodam. |
| 3.2.3.5. | Pretendentam pēdējo 3 (trīs) darbības gadu laikā (*vai atbilstoši saimnieciskās darbības periodam, ja pretendenta faktiskais darbības periods ir īsāks nekā prasībā noteikts)* ir **pieredze vismaz** **1 (viena) iepirkuma priekšmetam līdzvērtīgu** darbu līguma sekmīgā izpildē, kura ietvaros ir veikti šādi darbi: industriālo metāla konstrukciju krāsošanas darbi. | 1. Informācija par prasībai atbilstošu pretendenta **pieredzi** (forma nolikuma 4. pielikumā 1. tabula).  2. **Atsauksme,** kas apliecina pretendenta pieredzi prasībai atbilstošu darbu veikšanā no norādītā klienta *(ja darbi veikti pēc VAS “Latvijas dzelzceļš” pasūtījuma, atsauksme nav jāiesniedz).*  Atsauksme noformēta, norādot informāciju par izpildītajiem darbiem - darbu specifika, īss apraksts. |
| 3.2.3.6. | Pretendentam darbu izpildei jānodrošina **sertificētu un pieredzējušu būvdarbu vadītāju**, kas ir reģistrēts Latvijas Republikas Būvniecības informācijas sistēmas Būvspeciālistu reģistrā jebkurā jomā/sfērā, ar šādu pieredzi: industriālo metāla konstrukciju krāsošanā ar industriālo krāsu produktu pielietojumu. | **1. Informācija** par prasībai atbilstošu būvdarbu vadītāju tiek norādīta, aizpildot pieteikuma (nolikuma 1.pielikums) 13.punktu, un pasūtītājs/komisija pretendenta norādīto būvdarbu vadītāju pārbauda Būvspeciālistu reģistrā [[6]](#footnote-6).  2. Prasības izpildei ar piedāvājumu papildus dokumenti nav jāiesniedz, bet piedāvājumu vērtēšanas gaitā, pēc komisijas pārstāvju pirmā pieprasījuma, pretendentam ir pienākums nekavējoties iesniegt arī:  2.1. piesaistītās personas parakstītu apliecinājumu iespējamā iepirkuma līguma izpildē;  2.2. atsauksmi profesionālās pieredzes pierādīšanai. |
| 3.2.3.7. | Darbu izpildē **izmantotajiem materiāliem** jābūt sertificētiem saskaņā ar Eiropas Savienībā noteiktajām prasībām un jāatbilst Darba uzdevumam (nolikuma 3. pielikums) | Jāiesniedz dokumenti, kas apliecina materiālu atbilstību prasībā noteiktajam:  1. ražotāja izsniegtas **tehnisko datu lapu** kopijas, kas ietver ķīmisko vielu vai materiālu sastāvu īpašību aprakstu, tā izmantošanas iespējas;  2. ražotāja izsniegtu darbu izpildē izmantojamo materiālu **drošības datu lapu** kopijas par ķīmisko vielu vai materiālu sastāvu;  3. **ekspluatācijas īpašību deklarācijas** kopija. |
| 3.2.4. | **Citi nosacījumi:** |  |
| 3.2.4.1. | Pretendents ir tiesīgs piesaistīt sadarbības partneri – apakšuzņēmēju vai balstīties uz citu personu iespējām, lai apliecinātu, ka tā kvalifikācija atbilst nolikumā noteiktajām atlases prasībām un tas nepieciešamas konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šādā gadījumā pretendentam jāiesniedz informācija par **piesaistīto sadarbības partneri – apakšuzņēmēju un/vai norādīto personu**, ja tāds tiek piesaistīts, pievienojot attiecīgo personu apliecinājumu vai vienošanos par sadarbību konkrētā līguma izpildei.  Ja pretendents balstās uz citu personu iespējām arī nolikuma 3.2.3.4.punktā noteiktās prasības izpildei, pretendents pierāda, ka pretendents un norādītā persona, uz kuras saimnieciskajām un finansiālajām iespējām tas balstās, būs solidāri atbildīgi par iepirkuma līguma izpildi.  Uz pretendenta norādīto personu (ja tāda tiek piesaistīta) un apakšuzņēmēju, attiecas nolikuma 3.2.2.punktā noteiktie izslēgšanas gadījumi un tie tiks pārbaudīti saskaņā ar nolikumā noteikto. Pārējos 3.2.sadaļas punktos noteiktās prasības izpildāmas, ņemot vērā piesaistītās personas pienākumus līguma izpildē noslēgšanas gadījumā. | *Ja attiecināms*, prasības izpildei jāiesniedz atbilstoša informācija un pierādījumi:  1. informācija par piesaistīto apakšuzņēmēju/ pretendenta norādīto personu (forma nolikuma 5. pielikumā);  2. pretendenta piesaistītā apakšuzņēmēja/ norādītās personas apliecinājums, ka tā kvalifikācija atbilst sarunu procedūras nolikumā noteiktajām prasībām, kā arī uz to neattiecas sarunu procedūras nolikuma 3. punktā minētie izslēgšanas gadījumi;  3. pretendenta piesaistītā apakšuzņēmēja/ norādītās personas rakstisks apliecinājums vai savstarpējas vienošanās kopija, kas ietver garantiju sadarbībai iepirkuma rezultātā noslēgtā līguma izpildei – tai skaitā, veikt nododamo pakalpojumu/darbu sarakstā norādītos pakalpojumus/darbus un/vai nodot pretendenta rīcībā pakalpojumu/darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums;  4. ja attiecināms, apliecinājumu vai abpusēju vienošanos par solidāru atbildību iepirkuma līguma izpildē. |

1. **piedāvājumu vērtēšana**
   1. **Piedāvājumu izvēles kritērijs -** sarunu procedūras nolikuma prasībām atbilstošs piedāvājums ar viszemāko cenu par iepirkuma priekšmetu kopumā pilnā apjomā.
   2. Iepirkuma komisijai ir tiesības pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 4.1.punktā noteikto piedāvājumu izvēles kritēriju.
   3. **Piedāvājumu vērtēšanas kārtība:**
      1. Komisija piedāvājumu vērtēšanu veic slēgtā (-ās) sēdē (-ēs) bez pretendentu un to pārstāvju klātbūtnes. Komisija atlasa pretendentus, pārbaudot pretendentu (kā arī pretendenta apakšuzņēmēju/norādīto personu, ja tāda tiek piesaistīta) atbilstību sarunu procedūras dokumentos noteiktajām prasībām, šādā kārtībā:
         1. komisija izvērtē piedāvājuma noformējuma, satura atbilstību sarunu procedūras nolikuma prasībām, un pārbauda, vai ir iesniegti visi dokumenti atbilstoši nolikuma prasībām. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
         2. veicot pretendentu atlasi, komisija pārbauda pretendenta (kā arī pretendenta apakšuzņēmēja/norādītās personas, ja tāda tiek piesaistīta) kvalifikācijas atbilstību sarunu procedūras nolikuma prasībām, kā arī pārliecinās, vai uz pretendentu (kā arī pretendenta apakšuzņēmēju/norādīto personu, ja tāda tiek piesaistīta) neattiecas sarunu procedūras nolikuma 3.2.2. punktā minētie izslēgšanas gadījumi;
         3. komisija izvērtē pretendenta piedāvājuma atbilstību tehniskajām prasībām;
         4. piedāvājumu vērtēšanā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā konstatētās kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;
         5. komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā, vai skaidrojuma pieprasīšanu, ja piedāvājumu izvērtēšanas gaitā tiek konstatēts, ka piedāvājumā ir neskaidra, nepilnīga vai pretrunīga informācija, ja pretendents (kā arī pretendenta apakšuzņēmējs/norādītā persona, ja tāda tiek piesaistīta) neatbilst sarunu procedūras dokumentos noteiktajiem nosacījumiem pretendenta dalībai sarunu procedūrā vai nav iesniegti pretendenta kvalifikācijas dokumenti vai pretendents (kā arī pretendenta apakšuzņēmējs/norādītā persona, ja tāda tiek piesaistīta) neatbilst kvalifikācijas prasībām.
      2. Pasūtītājs ir tiesīgs lūgt, lai pretendents vai kompetenta institūcija precizē, papildina vai izskaidro piedāvājuma dokumentus, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
      3. Ja pasūtītājs saskaņā ar nolikuma 4.3.2.punktu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
      4. Ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas lūgt visiem pretendentiem, kas iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu, grozot vai negrozot Darba uzdevumu (nolikuma 3. pielikums).
      5. Pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi.
      6. Ja attiecināms (ja nav piemērots 4.2.punktā noteiktais), pēc nolikuma 4.3.5.punktā minētās informācijas izvērtēšanas, komisija izvēlas piedāvājumu saskaņā ar nolikuma 4.1.punktā noteikto izvēles kritēriju, ko iesniedzis pretendents, kura kvalifikācija un piedāvājums atbilst nolikuma prasībām.
2. **sarunas ar pretendentiem, izloze**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, tehniskajos noteikumos (Darba uzdevumā);
      3. nepieciešams vienoties par pasūtītājam izdevīgāku cenu un samaksas noteikumiem.
   2. Gadījumā, ja vairākiem piedāvājumiem saskaņā ar nolikuma 4.1.punktā noteikto izvēles kritēriju *novērtējums ir vienāds*, komisija izvēlas pretendentu, kuram piešķiramas iepirkuma līguma slēgšanas tiesības, izlozes kārtībā (izloze tiks veikta starp pretendentiem, kuru novērtējums ir vienāds).
   3. Izloze un sarunas tiks protokolētas.
   4. Iepirkuma ietvaros var tikt noteikta atkārtota piedāvājumu un/vai Finanšu piedāvājumu iesniegšana. Šajā gadījumā atkārtoto iesniegto piedāvājumu atvēršana nav atklāta [[7]](#footnote-7).
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma nodrošinājuma nosacījumi**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
   4. Gadījumā, ja sarunu procedūra tiek izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tiek izbeigta vai pārtraukta.
   5. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   6. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju.
   7. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem.
   8. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo nolikuma prasībām atbilstošo pretendentu, kas iesniedzis nolikuma 4.1. punktā noteiktajam izvēles kritērijam un nolikuma prasībām atbilstošu piedāvājumu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kas iesniedzis nolikuma 4.1. punktā noteiktajam izvēles kritērijam un nolikuma prasībām atbilstošu piedāvājumu, bet tas atsakās līgumu slēgt, komisija pieņem lēmumu pārtraukt sarunu procedūru, neizvēloties nevienu piedāvājumu.
   9. Pēc iepirkuma līguma noslēgšanas izraudzītais pretendents (pretendents, kuram piešķirtas līguma slēgšanas tiesības) 10 (desmit) darba dienu laikā veic līguma nodrošinājuma summas iemaksu 5% (piecu procentu) apmērā no kopējās līgumcenas (bez PVN) pasūtītāja bankas kontā (bankas konta Nr. tiks norādīts līgumā), maksājuma mērķī norādot: “*Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_ atbilstoši Līguma 1.1. punktā minētā iepirkuma nolikuma nosacījumiem*”. *[trūkstošā informācija norādāma atbilstoši noslēgtā līguma datiem]*. Valūta, kādā pretendents veic līguma nodrošinājuma summas iemaksu, ir EUR. Iesniegtais (iemaksātais) līguma nodrošinājums garantē, ka pasūtītājs ieturēs līguma nodrošinājumu, ja pretendents neveiks līguma izpildi saskaņā ar sarunu procedūras nolikuma nosacījumiem (sīkāk līguma nodrošinājumu nosacījumus skat. arī šī nolikuma 6.pielikuma 9.sadaļā).
   10. Pēc līguma nodrošinājuma summas iemaksas pasūtītāja bankas kontā, nolikuma 1.3.punktā norādītajai kontaktpersonai jāiesniedz maksājuma uzdevums.
   11. Līguma nodrošinājumam jābūt spēkā līdz līguma saistību pilnīgai izpildei vai vismaz 30 kalendāra dienas pēc darbu izpildes brīža.

**Pielikumā:**

1. pielikums Pieteikums dalībai sarunu procedūrā /forma/ uz 3 lpp.;

2. pielikums Finanšu piedāvājums /forma/ uz 1 lpp.;

3. pielikums Darba uzdevums uz 2 lpp.;

4. pielikums Informācija par pretendenta profesionālo pieredzi un finansiālo stāvokli /forma/ uz 1 lpp.;

5. pielikums Informācija par pretendenta piesaistītu sadarbības partneri /forma/ uz 1 lpp.;

6. pielikums Līguma projekts uz 9 lpp.

VAS „Latvijas dzelzceļš”

Iepirkumu biroja vadītāja D. Smilktena

I.Upenāja, 67234857

[*inga.upenaja@ldz.lv*](mailto:inga.upenaja@ldz.lv)

**1. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

/forma/ [[8]](#footnote-8)

202\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS**

dalībai sarunu procedūrā ar publikāciju “Tērauda tilta laiduma konstrukcijas krāsošana” (iepirkuma ID Nr. LDZ 2023/1-SPAV)

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_,

(Pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. Apliecina savu dalību VAS “Latvijas dzelzceļš” (turpmāk tekstā – pasūtītājs) izsludinātajā sarunu procedūrā ar publikāciju “Tērauda tilta laiduma konstrukcijas krāsošana” (iepirkuma ID Nr. LDZ 2023/1-SPAV) (turpmāk tekstā – sarunu procedūra).
2. Piedāvā veikt sarunu procedūras nolikuma noteikumiem (t.sk. Darba uzdevumam, līguma projektam) atbilstošus darbus (turpmāk tekstā “darbi”) pilnā apjomā un termiņā saskaņā ar Finanšu piedāvājumu par šādu kopējo piedāvājuma cenu:

|  |  |
| --- | --- |
| Sarunu procedūras priekšmeta nosaukums | Kopējā piedāvājuma cena samazinā bez PVN |
| sliežu ceļu posma Jelgava – Krustpils 165. km (Lielupe) |  |
| **Cena vārdiem:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |

1. Apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus konkursa nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam.
2. Apliecina, ka neatbilst nevienam no sarunu procedūras nolikuma 3.2.2.punktā minētajiem pretendentu izslēgšanas gadījumiem.
3. Atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas.
4. Apliecina, ka ir informēts, ka gadījumā, ja tiek izslēgts **no** Latvijas Republikas **Būvkomersantu reģistra** un/vai Valsts dzelzceļa tehniskā inspekcija būs apturējusi/nebūs pagarinājusi izsniegtās drošības apliecības termiņu, un/vai izpildoties kādam no sarunu procedūras nolikuma 3.2.2.punktā minētajiem pretendentu izslēgšanas gadījumiem piedāvājuma derīguma termiņa laikā, *(minētās prasības attiecināmas arī uz piesaistīto sadarbības partneri (apakšuzņēmēju un/vai norādīto personu), ja attiecināmiem darbiem/pakalpojumiem tāds tiek piesaistīts)* pretendenta piedāvājums var tikt noraidīts vai līguma slēgšanas tiesību piešķiršanas gadījumā Pasūtītājs var atteikties slēgt līgumu.
5. Garantē, ka iepirkuma līguma slēgšanas gadījumā un līguma izpildes laikā būs reģistrēts (vai arī, ja iestājies notecējuma termiņš, tiks veikta ikgadējās informācijas atjaunošana) Latvijas Republikas Būvkomersantu reģistrā[[9]](#footnote-9) saskaņā ar reglamentēto Būvniecības likumā un Ministru kabineta 2014.gada 25.februāra noteikumos Nr.116 “Būvkomersantu reģistrācijas noteikumi” *(arī apakšuzņēmējam, ja tāds tiek piesaistīts attiecināmiem darbiem/pakalpojumiem, jābūt reģistrētam Latvijas Republikas Būvkomersantu reģistrā un atbilstoši veicamajiem darbiem sertificētam attiecīgā jomā).*
6. Garantē, ka pretendenta darbība ir atzīta par drošu darbu veikšanai dzelzceļa nozarē un pretendentam ir izsniegta Valsts dzelzceļa tehniskās inspekcijas izdota spēkā esoša Drošības apliecība **Nr. \_\_\_\_** *(aizpilda pretendents),* kas apliecina, ka pretendents savu komercdarbību spēj realizēt saskaņā ar dzelzceļa nozares drošības prasībām[[10]](#footnote-10) *(atbilstoši veicamajam darbu apjomam spēkā esoša Drošības apliecība nepieciešama arī apakšuzņēmējam, ja tāds tiek piesaistīts).*
7. Piedāvā darbiem un izmantotajiem materiāliem garantijas termiņu \_\_\_\_ *nosacījums: ne mazāk kā* ***5 (pieci)* gadi** un kalpošanas termiņu \_\_\_\_\_ *(nosacījums: ne mazāk kā* ***15 (piecpadsmit))* gadi** no darbu pieņemšanas dokumenta parakstīšanas dienas.
8. Garantē darbu izpildi kvalitātē un termiņā atbilstoši sarunu procedūras nolikumam ar tā pielikumiem, tai skaitā Darba uzdevumam (sarunu procedūras nolikuma 3. pielikums).
9. Apliecina, ka piedāvājuma summā ir iekļautas pilnīgi visas izmaksas, kas saistītas ar darbu izpildi, tai skaitā darbu organizēšanas izmaksas, materiālu transportēšanas un iegādes izdevumi, mehānismu ekspluatācijas izdevumi, būvgružu savākšanas un izvešanas izdevumi, personāla un administratīvās izmaksas, muitas, dabas resursu, sociālais u.c. nodokļi (izņemot PVN), kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
10. Apliecina, ka darbu izpildē tiks izmantoti tikai piedāvājumā norādītie materiāli un ķīmiskās vielas, par kuriem ir iesniegtas deklarācijas/sertifikātu kopijas, darbu izpildē tiks pieaicināti kvalificēti speciālisti, kuri ir kompetenti, lai veiktu sarunu procedūras nolikumā minētos darbus un tie tiks veikti saskaņā ar labāko praksi, kā arī darbus vadīs piedāvājumā norādītais būvspeciālists (būvdarbu vadītājs);
11. Informē (nolikuma 3.2.3.6.p. prasības izpildei) par piesaistīto būvdarbu vadītāju: \_\_\_\_\_\_\_\_\_\_\_\_\_\_\_\_\_ (*vārds, uzvārds, sertifikāta ID.dati*).
12. Garantē, ka sarunu procedūras priekšmetā minēto darbu veikšanai tiks piesaistīti tikai kvalificēti/sertificēti speciālisti, visas pielietotās iekārtas un materiāli ir sertificēti Eiropas Savienībā un darbi tiks veikti saskaņā ar labāko praksi.
13. Garantē, ka darbu izpildē iesaistītie darbinieki ir instruēti atbilstoši Latvijas Republikas noteiktajiem normatīvajiem aktiem (ugunsdrošības noteikumi, darba drošības noteikumi, dzelzceļa satiksmes drošību reglamentējošo normatīvo aktu prasības u.c.).
14. Garantē, ka segs visus zaudējumus, kas var rasties pasūtītājam pretendenta darbības vai bezdarbības rezultātā, nepienācīgā kvalitātē sniedzot sarunu procedūras priekšmetā minētos darbus.
15. Apliecina, ka līguma nodrošinājuma nosacījumi ir saprotami un līguma slēgšanas tiesību piešķiršanas gadījumā 10 (desmit) darba dienu laikā pēc iepirkuma līguma noslēgšanas pasūtītājam tiks iesniegts (iemaksāts pasūtītāja bankas kontā) sarunu procedūras nolikuma prasībām atbilstošs līguma nodrošinājums.
16. Apliecina, ka pretendents \_\_\_\_\_\_\_ *(pretendenta nosaukums)*, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 3.2.2.3.p. izpildei).
17. Apliecina, ka ir iepazinies ar “Latvijas dzelzceļš” koncerna mājas lapā [*www.ldz.lv*](http://www.ldz.lv) publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
18. Apliecina, ka iepirkuma piedāvājumā norādītie materiāli un pretendents nav iekļauti un uz tiem nav attiecināmas starptautiskās vai nacionālās sankcijas, atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam.
19. Garantē, ka visas sniegtās ziņas šajā pieteikuma veidlapā un tai pievienotajos piedāvājuma dokumentos ir patiesas.
20. Pretendenta rekvizīti: (Pretendents aizpilda tabulu, norādot visu pieprasīto informāciju)

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Oficiālā elektroniskā pasta adrese |  |
| Bankas nosaukums |  |
| Kods |  |
| Konta numurs |  |

Pretendenta vadītāja vai pilnvarotās personas[[11]](#footnote-11) amats, vārds un uzvārds \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

z.v.

**2. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

[uz pretendenta uzņēmuma veidlapas]

/forma/

**FINANŠU PIEDĀVĀJUMS**

*Finanšu aprēķina (finanšu piedāvājums) forma.*

Darbu veikšanai tiks pielietota **\_\_\_\_ sistēma** *(pretendents aizpilda, norādot A vai B sistēma saskaņā ar nolikuma* 3. pielikuma “Darba uzdevums” 8. punktā paredzēto

| **Nr.**  **p.k.** | **Nosaukums** | **Mērvienība** | **Daudzums** | | **Vienības**  **cena**  **EUR**  **(bez PVN)\*** | **Summa**  **EUR**  **(bez PVN)\*** |
| --- | --- | --- | --- | --- | --- | --- |
| 1 | 2 | 3 | 4 | | 5 | 6 |
| [darbu nosaukums] | | | | | | |
| 1.1. | Darbi: |  |  | |  |  |
| 1.1.2. | Kopā par darbiem: | | | | |  |
| … |  | | | | |  |
| 1.2. | Materiāli: |  |  | |  |  |
| 1.2.1. |  |  |  | |  |  |
| … |  |  |  | |  |  |
|  | Kopā par materiāliem: | | | | |  |
| 1.3. | Transports: |  |  | |  |  |
| 1.3.1. |  |  |  | |  |  |
|  |  |  |  | |  |  |
|  | Kopā par transportu: | | | | |  |
| 1.4. | Citas izmaksu pozīcijas (nosaukums) |  | |  |  |  |
| 1.4.1. |  |  | |  |  |  |
| … |  |  | |  |  |  |
|  | Kopā par citām izmaksu pozīcijām: | | | | |  |
|  |  | | | | |  |
| **Piedāvājuma kopējā summa EUR (bez PVN):** | | | | | |  |

Pretendenta vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_

z.v.

**3. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

**Darba uzdevums**

laiduma konstrukcijas krāsošanai

**Vispārīgie dati:**

|  |  |  |
| --- | --- | --- |
|  | Objekta nosaukums | Tērauda tilta laiduma konstrukcijas krāsošana |
|  | Pasūtītājs | Valsts akciju sabiedrība „Latvijas dzelzceļš” |
|  | Objekta atrašanās vieta | **Jelgava – Krustpils 165.km** |
|  | Šķēršļa nosaukums | Lielupe |
|  | Krāsojamais laidums | Tērauda laiduma konstrukcija Nr.2 |
|  | Dati par laidumu | 6.1. Viena laiduma konstrukcija – tērauda kopne L=54.46 m;  6.2. Vienas laiduma konstrukcijas kopējais svars ~280 t, ieskaitot balstīklas un apskates ierīces;  6.3. Vienas laiduma konstrukcijas tērauda virsma tīrīšanai un krāsošanai ≈ 1685 m². |
|  | Tīrības pakāpe | Sa -2,5 (ISO 8501-1) |
|  | Tērauda tīrības pakāpe un krāsošana sistēma | Darbu veikšanai jāizvēlas viena no 2 (divām) piedāvātajām tīrīšanas un krāsošanas sistēmām  **Sistēma A**  Tērauda tīrīšana līdz pakāpei **Sa 2 ½** ar smilšu strūklu.  Kopējais krāsas slāņa biezums = 320 µm. Krāsas slāņi:   1. Grunts – alumīniju vai cinku saturošs epoksīds ar sauso atlikumu (pēc apjoma) ne mazāk kā 80%; 2. Starpslānis-MIO daļiņas saturošais epoksīds ar sauso atlikumu ne mazāk kā 80%; 3. Virskrāsa –poliuretāns ar sauso atlikumu ne mazāk kā 55%, RAL-7001.   **vai**  **Sistēma B**  Tērauda tīrīšana līdz pakāpei **St 2** ar augstspiediena ūdens strūklu (800 bar) vai mehānisku tīrīšanu. Kopējais krāsas slāņa biezums = 320 µm. Krāsas slāņi:   1. Grunts – Lineļļas alkīda bāzes grunts krāsa ar viskozitāti 16 sek (Ford C4) un sauso atlikumu 45%. Plēves biezums 12-15 µm (ISOTROL PRIMER vai ekvivalents); 2. Starpslānis – alumīniju vai cinku saturošs epoksīds ar sauso atlikumu (pēc apjoma) ne mazāk kā 80%; 3. Starpslānis – MIO daļiņas saturošais epoksīds ar sauso atlikumu ne mazāk kā 80%; 4. Virskrāsa – poliuretāns ar sauso atlikumu ne mazāk kā 55%, RAL-7001. |
|  | Garantijas laiks | 5 gadi |
|  | Kalpošanas laiks | ≥ 15 gadi |
|  | Darbu izpildes termiņš | Līdz 15.10.2023. |

**Piezīmes:**

|  |  |
| --- | --- |
|  | Apkārt kniedēm un bultskrūvēm krāsas pirmā kārta obligāti jāklāj izmantojot roku darbu bez krāsu izsmidzināšanas ierīču pielietošanas. |
|  | Margas, balstīklas, konsoles un komunikāciju kanālus notīrīt līdz pakāpei St-2 un nokrāsot ar vienkomponenta krāsu (piemēram Icosit 6630HS RAL-7001) 2 kārtās ar kopējo slāņa biezumu ≥200 µm. |
|  | Elementus, kas nav pakļauti tiešai saules staru iedarbībai (piemēram, apakšējo joslu apakšējās virsmas, brauktuves daļas šķērssiju, garensiju un saišu apakšējās virsmas) krāsot ar divām kārtam, (grunts + starpslānis) ar kopējo slāņa biezumu ≥270 µm. |
|  | Tilta cinkotie elementi, gaismas ķermeņi, elektroapgādes sistēma, jāpasargā no smilšu strūklas iedarbības. |
|  | Krāsu materiālus un konstrukciju krāsošanas secību saskaņot ar Sliežu ceļu pārvaldi:   * LDz Sliežu ceļu pārvaldes inženiertehnisko būvju uzturēšanas daļas vecāko tiltu būvinženieri (tel. 67234818); * LDz Sliežu ceļu pārvaldes inženiertehnisko būvju uzturēšanas daļas vadītāju (tel. 67234805); |

**4. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

/forma/

**Informācija par pretendenta profesionālo pieredzi un finansiālo stāvokli**

1. tabula. Informācija par pretendenta profesionālo pieredzi līdzīgu darbu izpildē

Informē par sekmīgi izpildītu līgumu, kura ietvaros sekmīgi veikti iepirkuma priekšmetam līdzīga satura darbi[[12]](#footnote-12) (saskaņā ar sarunu procedūras nolikuma 3.2.3.5.p.):

|  |  |  |  |
| --- | --- | --- | --- |
| *Gads*  *(līguma darbības laiks no…līdz)* | *Darbu apraksts (t.sk. darbu specifika, īss apraksts* | Klients (darbu saņēmējs) | |
| Juridiskās personas nosaukums | Kontaktpersona un tās kontaktinfomācija (tālrunis, e-pasts) [[13]](#footnote-13) |
| (…) | (…) | (…) | (…) |

Tabulā norādīto informāciju apliecina atbilstoši nolikuma prasībām pievienota atsauksme.

2. tabula. Informācija par pretendenta finanšu apgrozījumu

Informē par finanšu apgrozījumu (saskaņā ar sarunu procedūras nolikuma 3.2.3.4.p.):

|  |  |  |
| --- | --- | --- |
| **Apgrozījums par 3 (trīs)[[14]](#footnote-14) gadiem**  **(EUR bez PVN)** | | |
| 20\_\_.gadā | 20\_\_.gadā | 20\_\_.gadā |
|  |  |  |
| Apgrozījums kopā: | |  |
| Vidējais apgrozījums 3 (trīs) gados: | |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.

**5. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

#### Informācija par pretendenta piesaistītu sadarbības partneri

#### (ja tiek piesaistīts atbilstoši nolikuma prasībām)

Informē par pretendenta piesaistītu sadarbības partneri – apakšuzņēmēju un/vai norādīto personu (*pēc vajadzības, ja tiek piesaistīts)* (saskaņā ar sarunu procedūras nolikuma 3.2.4.1.p.):

|  |  |  |  |  |  |
| --- | --- | --- | --- | --- | --- |
| Pretendenta piesaistītās personas statuss piedāvājumā | Informācija par pretendenta piesaistīto personu | | Īss apraksts pakalpojumiem/darbiem, nodotajiem resursiem | Pakalpojuma/darbu apjoms % (no iepirkuma līguma kopējā apjoma)/EUR bez PVN | |
| Nosaukums, reģistrācijas nr. | Kontaktinformācija (adrese, telefons, kontaktpersona) |  | |  | |
| (…) | (…) |  | (…) | |  | |
| (…) | (…) |  | (…) | |  | |

**Piezīmes:**

1. 1.ailē “Pretendenta piesaistītās personas statuss piedāvājumā” norāda pretendenta piesaistītās personas statusu: norādītā persona – persona, uz kuras iespējām pretendents balstās, lai apliecinātu savu atbilstību sarunu procedūras dokumentos noteiktajām prasībām, vai apakšuzņēmējs, kam tiek nodoti darbi vai pakalpojumi līguma izpildē.

2. Tabulā norādīto informāciju apliecina atbilstoši nolikuma prasībām pievienots apakšuzņēmēja/norādītās personas rakstveida apliecinājums vai apakšuzņēmēja/norādītas personas un pretendenta vienošanās, kas apliecina resursu nodošanu pretendenta rīcībā un/vai apakšuzņēmēja gatavību veikt tam izpildei nododamo līguma daļu un apliecina atbilstošu sadarbību iepirkuma rezultātā noslēgtā līguma izpildei. Apliecinājumu vai vienošanos ar parakstiem, datumiem un zīmogiem apstiprina pretendents un apakšuzņēmējs/norādītā persona, ja nepieciešams, papildus pievienojot pārstāvības (paraksta) tiesības apliecinošu (-s) dokumentu (-us).

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.

**6. pielikums**

VAS “Latvijas dzelzceļš” sarunu procedūras ar publikāciju

“Tērauda tilta laiduma konstrukcijas krāsošana” nolikumam

LĪGUMA PROJEKTS

**LĪGUMS Nr.\_\_\_\_\_\_\_\_\_\_\_\_**

**par tērauda tilta laiduma konstrukcijas krāsošanu**

*Līguma datums ir pēdējā pievienotā drošā*

*elektroniskā paraksta un laika zīmoga datums*

**Valsts akciju sabiedrība “Latvijas dzelzceļš”**, vienotais reģ.Nr.40003032065, turpmāk - PASŪTĪTĀJS, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_parasto komercpilnvaru Nr. \_\_\_\_\_\_\_\_\_\_\_\_\_\_\_\_\_ pamata, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģ. Nr.\_\_\_\_\_\_\_\_\_\_\_\_\_\_\_, turpmāk- UZŅĒMĒJS, tās valdes priekšsēdētāja \_\_\_\_\_\_\_\_\_\_\_\_\_\_\_\_\_\_ personā,kurš rīkojas uz Statūtu pamata, no otras puses, abi kopā saukti – Puses, noslēdz šo līgumu, turpmāk – Līgums, par sekojošo:

1. **Līguma priekšmets**
   1. PASŪTĪTĀJS uzdod un UZŅĒMĒJS par samaksu ar saviem materiāliem, darbarīkiem un darbaspēku apņemas veikt tērauda tilta laiduma konstrukcijas krāsošanu (turpmāk – Darbi) Darba uzdevumā (Līguma 1. pielikums) norādītajam tiltam atbilstoši PASŪTĪTĀJA organizētās sarunu procedūras ar publikāciju “Tērauda tilta laiduma konstrukcijas krāsošana” (iepirkuma ID Nr.\_\_\_\_\_\_\_ \_\_\_\_\_\_) (turpmāk – iepirkums) nolikumam (apstiprināts ar iepirkuma komisijas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ sēdes protokolu) un rezultātiem (apstiprināti ar VAS “Latvijas dzelzceļš” valdes \_\_\_\_\_\_\_\_\_\_\_\_\_\_ rīkojumu Nr.\_\_\_\_\_\_\_\_\_\_\_\_\_\_\_), UZŅĒMĒJA piedāvājumam (\_\_\_\_\_\_\_\_\_\_\_\_\_\_ pieteikuma vēstule Nr\_\_\_\_\_\_\_\_\_\_\_\_\_\_ ar tās pielikumiem), Darba uzdevumam (Līguma 1. pielikums), Finanšu aprēķinam (Līguma 2. pielikums).
   2. Pamatojoties uz Ministru kabineta 2014. gada 2. septembra noteikumiem Nr.530 “*Dzelzceļa būvnoteikumi”*, būvatļauja nav nepieciešama.
2. **Līguma summa un norēķinu kārtība**
   1. **Līguma summa ir \_\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_ *euro*, \_ centi), neieskaitot pievienotās vērtības nodokli (turpmāk – PVN). Precīzs līguma summas aprēķins ietverts Līguma 2. pielikumā.

PVN tiek piemērots saskaņā ar Pievienotās vērtības nodokļa likuma 142. pantu „Īpašs nodokļa piemērošanas režīms būvniecības pakalpojumiem”. uzņēmējs izrakstītajos rēķinos Pasūtītājam norāda Darbu vērtību bez pievienotās vērtības nodokļa.

* 1. Līguma summa ietver visas ar Darbu izpildi pilnā apjomā saistītās izmaksas, tai skaitā darbu organizēšanas izmaksas, materiālu transportēšanas un iegādes izdevumi, mehānismu ekspluatācijas izdevumi, būvgružu savākšanas un izvešanas izdevumi, personāla un administratīvās izmaksas, muitas, dabas resursu, sociālais u.c. nodokļi (izņemot PVN), kurus pretendents apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
  2. Katru mēnesi tiek sastādīts Darbu nodošanas - pieņemšanas akts. Pušu parakstītais pieņemšanas - nodošanas akts ir pamats rēķina izrakstīšanai. Rēķins samaksai jāiesniedz kopā ar abpusēji parakstītu pieņemšanas – nodošanas aktu.
  3. Darbu apmaksai, kā arī materiālu un iekārtu iegādei nav paredzēta priekšapmaksa (avanss).
  4. PASŪTĪTĀJS samaksā UZŅĒMĒJAM par izpildītajiem darbiem 30 (trīsdesmit) kalendāro dienu laikā pēc rēķina saņemšanas no UZŅĒMĒJA par izpildītajiem un pieņemtajiem Darbiem.Abu Pušu parakstītais ikmēneša Darbu nodošanas – pieņemšanas akts ir par pamatu apmaksas rēķina izrakstīšanai, pēc veikto ikmēneša Darbu pieņemšanas.
  5. Maksājums saskaņā ar šo Līgumu tiek veikts ar pārskaitījumu uz UZŅĒMĒJA Līgumā norādīto norēķinukontu, pamatojoties uz UZŅĒMĒJA iesniegto rēķinu.
  6. UZŅĒMĒJS rēķinā norāda PASŪTĪTĀJA juridisko adresi, PASŪTĪTĀJA struktūrvienību un tās rekvizītus (sk. Līguma 14. sadaļu), kā arī PASŪTĪTĀJA piešķirto Līguma numuru un datumu.
  7. Rēķins tiek sagatavots elektroniski un ir derīgs bez paraksta, un ir abām Pusēm saistošs. UZŅĒMĒJS, saskaņā ar Līgumu, sagatavoto rēķinu nosūta no UZŅĒMĒJA elektroniskās pasta adreses: [\_\_\_\_\_\_\_\_\_\_\_\_\_\_](mailto:______________) uz PASŪTĪTĀJA elektronisko pasta adresi: [rekini@ldz.lv](mailto:rekini@ldz.lv).
  8. Gadījumā, ja rēķins neatbilst spēkā esošo normatīvo aktu prasībām vai nav norādīts PASŪTĪTĀJA piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, PASŪTĪTĀJAM ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

1. **Darbu, materiālu kvalitāte un garantijas**
   1. UZŅĒMĒJS iesniedz PASŪTĪTĀJAM rūpnīcas - izgatavotājas izsniegto dokumentu oriģinālus (sertifikāti, pases, iepakojuma lapas), kas apliecina, ka Darbu izpildē izmantotie materiāli ir jauni un atbilst Darba uzdevumā (Līguma 1. pielikums) minētajām prasībām. UZŅĒMĒJS atbild par materiālu trūkumiem atbilstoši Civillikuma 1593. un 1612.-1618. panta prasībām.
   2. Garantijas termiņš veiktajiem Darbiem un izmantotajiem materiāliem, kā arī kalpošanas laiks ir noteikts saskaņā ar Darba uzdevumu (Līguma 1. pielikums).
   3. PASŪTĪTĀJS garantijas termiņa laikā drīkst iesniegt UZŅĒMĒJAM pretenziju par veikto Darbu un izmantoto materiālu kvalitātes neatbilstību.
   4. Ja tiek konstatēta veikto Darbu vai materiālu kvalitātes neatbilstība, PASŪTĪTĀJAM 7  (septiņu) darba dienu laikā, rakstiski paziņojot, jāizsauc UZŅĒMĒJA pilnvarotā persona, lai sastādītu abpusēju defektu aktu. Ja UZŅĒMĒJA pilnvarotā persona neierodas norādītajā laikā un vietā, tad PASŪTĪTĀJS vienpusēji sastāda aktu par veikto Darbu un izmantoto materiālu kvalitātes neatbilstību un tiek uzskatīts, ka UZŅĒMĒJS tam piekrīt.
   5. Nekvalitatīvo materiālu nomaiņa pret jauniem tiek veikta 30 (trīsdesmit) darba dienu laikā no dienas, kad sastādīts akts par Darbu izpildē izmantoto materiālu kvalitātes neatbilstību.
   6. Defektu aktā norādīto materiālu vai Darba tehnoloģiskā procesa rezultātu neatbilstību UZŅĒMĒJS novērš termiņā, par kuru Puses vienojas atsevišķi.
   7. Pēc defektu akta sastādīšanas, lai konstatētu materiālu neatbilstības vai darba tehnoloģiskā procesa nekvalitatīvo rezultātu iemeslus, PASŪTĪTĀJS veic Darbu izpildē izmantoto materiālu un veikto Darbu apsekošanu. Ja apsekošanas rezultātā tiek konstatēts, ka tika izmantoti nekvalitatīvi materiāli vai nekvalitatīvais Darba izpildes rezultāts noticis UZŅĒMĒJA nekvalitatīvi veikto Darbu rezultātā, PASŪTĪTĀJS izvirza UZŅĒMĒJAM pretenziju un UZŅĒMĒJS novērš minētos trūkumus uz sava rēķina. Novēršanas termiņš nedrīkst pārsniegt 1 (vienu) mēnesi (izņemot, ja meteoroloģisko laika apstākļu dēļ nepieciešams noteikt citu novēršanas termiņu vai pagarināt to, ja nav iespējams nodrošināt LVS EN ISO 12944, vai krāsas ražotāja produkta pielietošanas specifikācijas prasības).
   8. Darbiem jābūt izpildītiem saskaņā ar saistošiem Latvijā spēkā esošajiem tiesību aktiem un standartiem. Izmantojamiem materiāliem ir jābūt sertificētiem atbilstoši Eiropas Savienības noteiktajiem standartiem.
   9. UZŅĒMĒJS garantē savu Darbu kvalitāti un atbilstību Līgumam, t.sk. Darba uzdevumam (Līguma 1. pielikums), kā arī apņemas uz sava rēķina novērst bojājumus un segt zaudējumus, kas radušies nekvalitatīvi veiktu Darbu dēļ.
   10. UZŅĒMĒJS garantē un apliecina, ka Darbu izpildei nepieciešami materiāli nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, UZŅĒMĒJS nekavējoties rakstveidā par to paziņos PASŪTĪTĀJAM.
   11. UZŅĒMĒJS garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 3.10.punktā norādītās tiesiskās normas, sankcijas un ierobežojumus.
2. **Pušu tiesības un pienākumi**

**UZŅĒMĒJS**:

* 1. UZŅĒMĒJS ir tiesīgs veikt Darbus vairākās maiņās, darba un izejamās dienās. Par plānotiem darbiem ārpus darba laika, izejamās un svētku dienās UZŅĒMĒJS rakstiski informē PASŪTĪTĀJA atbildīgo personu ne vēlāk kā līdz iepriekšējās darba dienas plkst. 14.00.
  2. UZŅĒMĒJAM ir šādi pienākumi:
     1. ievērot drošības tehnikas, darba aizsardzības, ugunsdrošības un citus spēkā esošos noteikumus un prasības, kas attiecas uz Līgumā paredzēto Darbu izpildi;
     2. veikt Līgumā paredzētos Darbus ar personālu, kurš ir apmācīts un atestēts saskaņā ar Ministru kabineta 2010. gada 3. augusta noteikumiem Nr. 724 *“Dzelzceļa tehniskās ekspluatācijas noteikumi”*, Latvijas energostandartu LEK 025 *“*Drošības prasības, veicot darbus elektroietaisēs” un Ministru kabineta 2013. gada 8. oktobra noteikumiem Nr.1041 *“Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”.* Nepieciešams zināt drošības zīmju nozīmi (Ministru kabineta 2002. gada 3. septembra noteikumi Nr. 400 *“Darba aizsardzības prasības drošības zīmju lietošanā”*), kā arī zināt drošus Darba paņēmienus ar instrumentiem, mehānismiem un Darba aprīkojumiem;
     3. informēt savus darbiniekus par Darba zonā esošajiem riskiem un riska faktoru mērījumu rezultātiem;
     4. nekavējoties ziņot PASŪTĪTĀJA Darba aizsardzības daļas vadītājam par notikušu nelaimes gadījumu ar UZŅĒMĒJA darbinieku;
     5. pēc PASŪTĪTĀJA struktūrvienības vadītāja prasības, novērst darba aizsardzības un drošības tehnikas noteikumu prasību pārkāpumus, kurus pieļāvuši UZŅĒMĒJA darbinieki;
     6. izpildīt vides aizsardzības normatīvo aktu prasības, kas attiecas uz Līgumā paredzēto Darbu izpildi;
     7. izvest uz izgāztuvi būvgružus un atkritumus ar savu transportu un darbaspēku;
     8. ievērot caurlaižu režīmu PASŪTĪTĀJA teritorijā, t.sk. Dzelzceļa infrastruktūras apsargājamajā objektā: tilts Jelgava – Krustpils 165. km;
        1. 5 (piecas) darba dienas pirms Darbu uzsākšanas iesniegt PASŪTĪTĀJAM oficiālu iesniegumu, kurā ir norādīts Darbu izpildē iesaistīto UZŅĒMĒJA darbinieku saraksts;
        2. pielaišanai pie Darba iesniegt PASŪTĪTĀJAM UZŅĒMĒJA apstiprinātu darbinieku sarakstu, kuri var būt par Darbu vadītājiem, Darbu veicējiem un brigādes locekļiem, norādot viņu elektrodrošības grupu (DTN ekspluatējot patērētāju elektroietaises).
     9. kvalitatīvi un šajā Līgumā noteiktajā termiņā veikt Līgumā paredzētos Darbus;
     10. nodrošināt Darbu izpildi ar nepieciešamiem materiāliem, transportu un mehānismiem;
     11. sakopt Darba vietu katru dienu pēc Darba pabeigšanas;
     12. salikt un izjaukt sastatnes ar savu darbaspēku (ja tādas būs nepieciešamas);
     13. uzņemties atbildību par Darbu izpildes un materiālu nodrošināšanu, kā arī risku par Darbu materiālu bojāšanu un iznīcināšanu līdz Darbu nodošanas-pieņemšanas akta parakstīšanas brīdim.

**PASŪTĪTĀJS**:

* 1. PASŪTĪTĀJS ir tiesīgs apturēt Līguma Darbu izpildi, ja UZŅĒMĒJS pārkāpj Līguma 4.2.1. un 4.2.2. punktā minētās prasības, kā rezultātā var rasties personāla veselībai un dzīvībai bīstami apstākļi vai materiālie zaudējumi PASŪTĪTĀJAM, sastādot aktu un rakstiski paziņojot UZŅĒMĒJAM.
  2. PASŪTĪTĀJAM ir šādi pienākumi:
     1. izsniegt UZŅĒMĒJAM nepieciešamo tehnisko dokumentāciju saistībā ar Darbu izpildi 3 (trīs) darba dienu laikā no pieprasījuma saņemšanas brīža;
     2. informēt UZŅĒMĒJU par Darba riskiem;
     3. veikt Darbu tehnisko uzraudzību;
     4. saskaņot dokumentāciju, kas saistīta ar paveikto Darbu kvalitātes kontroli, ka arī organizēt un nodrošināt Darbu pieņemšanu;
     5. savlaicīgi veikt visus nepieciešamos maksājumus saskaņā ar Līgumu;
     6. kontrolēt normatīvajos aktos noteikto vilcienu kustības drošības prasību ievērošanu;
     7. kontrolēt Drošības apliecības esamību UZŅĒMĒJAM.

1. **Darbu izpildes, nodošanas un pieņemšanas kārtība**
   1. Darbi jāuzsāk ne vēlāk kā viena mēneša laikā no Līguma spēkā stāšanās dienas. Darbu izpildes (nodošanas) termiņš pilnā apjomā saskaņā ar Līguma 1. pielikumu ir līdz **\_\_\_\_\_\_\_\_\_\_\_\_\_\_\_\_\_\_\_.**
   2. Ne vēlāk kā 3 (trīs) darba dienas pirms Darbu nodošanas objektā, UZŅĒMĒJS rakstiski informē PASŪTĪTĀJU par gatavību nodot izpildītos Darbus un Darbu nodošanas - pieņemšanas komisijas nozīmēšanu, kā arī iesniedz PASŪTĪTĀJAM 3 (trīs) UZŅĒMĒJA parakstītus Darbu nodošanas - pieņemšanas akta eksemplārus kopā ar izpilddokumentāciju, krāsošanas žurnālu un segto Darbu aktiem – 2 (divos) eksemplāros.
   3. Līgumā noteiktie Darbi tiek uzskatīti par izpildītiem un pieņemtiem, kad Puses, komisijas sastāvā ir veikušas izpildīto Darbu pieņemšanu un parakstījušas par to Darbu nodošanas - pieņemšanas aktu.
   4. Darbu nodošanas-pieņemšanas akta parakstīšana neatbrīvo UZŅĒMĒJU no atbildības par slēptiem, akta parakstīšanas laikā nekonstatētiem trūkumiem.
   5. PASŪTĪTĀJS veicot izpildīto Darbu pieņemšanu Objektā, paraksta Darbu pieņemšanas – nodošanas aktu vai rakstiski iesniedz UZŅĒMĒJAM motivētu atteikumu parakstīt aktu. Ja PASŪTĪTĀJS Darbu nodošanas- pieņemšanas aktu paraksta, tad vienu akta eksemplāru viņš nodod UZŅĒMĒJAM.
   6. Motivēta atteikuma gadījumā Puses vienojas par nepilnību novēršanu un sastāda defektu aktu, norādot novēršamās nepilnības un to novēršanas termiņus. Novēršanas termiņš nedrīkst pārsniegt 1 (vienu) mēnesi (izņemot, ja meteoroloģisko laiku apstākļu dēļ nepieciešams noteikt citu novēršanas termiņu vai pagarināt to, ja nav iespējams nodrošināt LVS EN ISO 12944 vai krāsas ražotāja produkta pielietošanas specifikācijas prasības). Uz nepilnību novēršanas termiņa laiku tiek atliktas UZŅĒMĒJA noteiktās sankcijas par Darbu izpildes beigu termiņa nokavēšanu.
   7. Ja nepilnības netiek novērstas 1 (viena) mēneša laikā (ja saskaņā ar Līguma 6.6. punktu nav atrunāts cits nepilnību novēršanas termiņš), PASŪTĪTĀJAM ir tiesības vienpusēji izbeigt Līgumu. Ja PASŪTĪTĀJS izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto Darbu apjomu un to vērtību.
   8. Defektu aktā norādītās nepilnības novērš UZŅĒMĒJS uz sava rēķina.
   9. Pēc nepilnību novēršanas notiek atkārtota Darbu nodošana un pieņemšana.
   10. Ja, atkārtoti pieņemot Darbus, PASŪTĪTĀJS vēlreiz konstatē nepilnības, tiek sastādīts defektu akts. UZŅĒMĒJAM šādā gadījumā tiek piemērots Līguma 7.2. punktā noteiktais līgumsods par nokavējumu un līgumsoda summa tiek atskaitīta no PASŪTĪTĀJA maksājamās summas.
   11. PASŪTĪTĀJAM ir tiesības pieaicināt neatkarīgus ekspertus Darbu izpildes vai pielietojamo materiālu kvalitātes novērtēšanai.
   12. Darbu nodošanas-pieņemšanas aktu par Līguma izpildi paraksta Pušu pilnvarotie pārstāvji. Citu personu parakstīti dokumenti PASŪTĪTĀJAM nav saistoši.
   13. PASŪTĪTĀJA atbildīgās personas (kontaktpersonas) par Līguma izpildi, par drošības prasību izpildes kontroli un par Darbu nodošanas-pieņemšanas aktu parakstīšanu - VAS “Latvijas dzelzceļš” Sliežu ceļu pārvaldes inženiertehnisko būvju uzturēšanas daļas vadītājs Vitauts Caune, tālrunis: +37129532824, e-pasts: [vitauts.caune@ldz.lv](mailto:vitauts.caune@ldz.lv).
   14. UZŅĒMĒJA atbildīgās personas (kontaktpersonas) par Līguma izpildi un par Darbu nodošanas-pieņemšanas aktu parakstīšanu - \_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:sekretare@tilts.lv)**.**
2. **Pušu atbildība**
   1. Puses atbild par pienācīgu Līguma izpildi saskaņā ar spēkā esošiem Latvijas Republikas tiesību aktiem un Līguma nosacījumiem.
   2. Gadījumā, ja viena no Pusēm nepilda Līguma saistības, otrai Pusei ir tiesības prasīt Līgumsoda samaksu 0,1% (vienas desmitās daļas procenta) apmērā no neizpildīto saistību vērtības par katru nokavēto dienu, bet ne vairāk kā 10% (desmit procenti) no neizpildītās saistību summas.
   3. Līgumsoda samaksa neatbrīvo puses no zaudējumu segšanas un Līguma izpildes pienākuma.
   4. Ja VID apturēs UZŅĒMĒja saimniecisko darbību, PASŪTĪTĀJS ievēros likuma “Par nodokļiem un nodevām” 34.1pantā noteikto.
   5. UZŅĒMĒJA pienākums ir segt zaudējumus, kas radušies PASŪTĪTĀJAM UZŅĒMĒJA darbības vai bezdarbības rezultātā, veicot Līgumā paredzētos Darbus, t.sk.:
      1. izdevumus, kas radušies PASŪTĪTĀJAM pie nepieciešamības papildus veikt Darbu pieņemšanu:
      2. izdevumus, kas radušies PASŪTĪTĀJAM, veicot videi radītā kaitējuma novēršanu;
      3. izdevumus, kas radušies PASŪTĪTĀJAM, veicot soda naudas samaksu valsts institūcijām par videi radīto kaitējumu.
   6. Ja UZŅĒMĒJS piekrīt zaudējumu nodarīšanas faktam un Puses var vienoties par zaudējumu apmēru, tiek sastādīta zaudējumu tāme, kurā norādītā summa UZŅĒMĒJAM ir jāsamaksā 20 (divdesmit) darba dienu laikā no tāmes parakstīšanas dienas.
   7. UZŅĒMĒJS uzņemas pilnu atbildību par apakšuzņēmēja veikto Darbu un nodarītajiem zaudējumiem.
3. **Nepārvaramā vara (*force majeure*)**
   1. Ja kāda no Pusēm kopumā vai daļēji nevar izpildīt savas saistības saskaņā ar šo Līgumu nepārvaramas varas apstākļu dēļ, tad Līguma saistību izpildes termiņus Puses pagarina attiecīgi par šo apstākļu darbības laiku.
   2. Ja šie apstākļi ilgst vairāk par mēnesi, katra Puse ir tiesīga atteikties no tālākas Līguma saistību izpildes un nevienai no Pusēm nav tiesības prasīt, lai otra Puse atlīdzinātu jebkura rakstura zaudējumus.
   3. Puse, kurai Līguma saistību izpilde kļuvusi neiespējama, paziņo otrai Pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā.
4. **Līguma darbības termiņš, tā grozīšana un izbeigšanas nosacījumi**
   1. Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei
   2. Līgumu var izbeigt, Pusēm rakstveidā vienojoties.
   3. PASŪTĪTĀJS var vienpusēji izbeigt Līgumu jebkurā no sekojošiem gadījumiem:
      1. ja UZŅĒMĒJS bez saskaņošanas ar PASŪTĪTĀJU maina Līguma 2. pielikumā noteikto cenu par Darbu izpildi;
      2. ja izmantoto materiālu un Darbu kvalitāte neatbilst šim Līgumam un Latvijas Republikas normatīvajos aktos noteiktajiem kvalitātes kritērijiem;
      3. ja netiek ievēroti Darbu izpildes termiņi;
      4. nekavējoties ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta UZŅĒMĒJA saimnieciskā darbība, vai uzsākts maksātnespējas process, rakstiski par to paziņojot Uzņēmējam;
      5. ja UZŅĒMĒJS neiesniedz (neiemaksā) Līguma nodrošinājumu šajā Līgumā noteiktajā kārtībā.
   4. Ja Līgums tiek izbeigts saskaņā ar Līguma 8.3. punkta (izņemot Līguma 8.3.4. punktu) noteikumiem, PASŪTĪTĀJS nosūta par to rakstisku paziņojumu UZŅĒMĒJAM pa pastu. Līgums tiek uzskatīts par izbeigtu PASŪTĪTĀJA noteiktajā termiņā, kas nevar būt īsāks par 8 (astoņām) kalendārajām dienām no paziņojuma nosūtīšanas dienas.
   5. Jebkura no *Pusēm* ir tiesīga Līgumu nekavējoties izbeigt vienpusējā kārtā vai no tā atkāpties, rakstiski par to paziņojot otrai *Pusei* nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. PASŪTĪTĀJS objektīvu apstākļu dēļ ir tiesīgs vienpusīgi apturēt Līguma darbību uz laiku, kas saskaņots ar UZŅĒMĒJU. Ja saskaņojums nav panākts, PASŪTĪTĀJS ir tiesīgs vienpusēji izbeigt Līgumu, samaksājot UZŅĒMĒJAM par nopirktajiem (pasūtītajiem) materiāliem, faktiski veikto Darbu līdz Līguma izbeigšanai, noformējot Darbu nodošanas - pieņemšanas aktu par faktiski veikto Darbu. Abu pušu parakstītais Darbu nodošanas - pieņemšanas akts par faktiski veikto Darbu ir par pamatu apmaksas rēķina izrakstīšanai.
   7. Ja Līguma 8.5.punktā piemēroto sankciju dēļ PASŪTĪTĀJAM nav tiesības veikt samaksu UZŅĒMĒJAM, PASŪTĪTĀJS atliek samaksas veikšanu un samaksai noteiktie termiņi tiek pagarināti līdz brīdim, kad pret UZŅĒMĒJU tiek atceltas sankcijas un maksājumus ir iespējams veikt, un izpildītie Darbi, kurus veicis UZŅEMĒJS, pāriet PASŪTĪTĀJA īpašumā pirms samaksas veikšanas.
5. **Līguma nodrošinājums**
   1. UZŅĒMĒJS apņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma summas iemaksu 5% (piecu procentu) apmērā no Līguma summas – **\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_ *euro* un \_\_\_\_\_\_ centi), PASŪTĪTĀJA bankas kontā Nr.: LV17RIKO0000080249645, Luminor Bank AS Latvijas filiāle, bankas kods: SWIFTLV2X, maksājuma mērķī norādot: “*Līguma nodrošinājums \_\_\_(datums) Līgumam Nr.\_\_\_\_\_\_\_”.* Maksājuma apliecinājumu jāiesniedz uzņēmēja kontaktpersonai un Līguma 1.1. punktā minētā iepirkuma dokumentos norādītajai kontaktpersonai.
   2. PASŪTĪTĀJS ir tiesīgs saņemt (vai ieturēt) Līguma nodrošinājumu jebkurā no sekojošiem gadījumiem:
      1. pilnā apmērā – ja Līgums tiek izbeigts saskaņā ar Līguma 8.3. punktu (neatkarīgi no zaudējumu esamības);
      2. pilnā apmērā – ja UZŅĒMĒJS atsakās no savu saistību izpildes (neatkarīgi no zaudējumu esamības);
      3. UZŅĒMĒJA līgumsodu segšanai – līgumsodu summas apmērā;
      4. PASŪTĪTĀJA zaudējumu, kas radušies šajā Līgumā noteikto UZŅĒMĒJA saistību neizpildes rezultātā, atlīdzināšanai – zaudējumu summas apmērā. Šajā gadījumā PASŪTĪTĀJS nosūta UZŅĒMĒJAM zaudējumu aprēķinu.
   3. Ja PASŪTĪTĀJS ir saņēmis (vai ieturējis) Līguma nodrošinājumu saskaņā ar 9.2.3. punktu, tad Līguma nodrošinājums saskaņā ar Līguma 9.2.1., 9.2.2. vai 9.2.4. punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
   4. Ja PASŪTĪTĀJS ir saņēmis (vai ieturējis) Līguma nodrošinājumu saskaņā ar Līguma 9.2.1., 9.2.2. vai 9.2.4. punktu, tad UZŅĒMĒJSatlīdzina PASŪTĪTĀJAM zaudējumus tādā apmērā, kas pārsniedz saskaņā ar Līguma 9.2.1., 9.2.2. vai 9.2.4. punktu saņemtās summas.
   5. Ja UZŅĒMĒJS neiesniedz (vai neiemaksā) Līguma nodrošinājumu šajā Līgumā noteiktajā kārtībā, PASŪTĪTĀJS ir tiesīgs vienpusēji izbeigt Līgumu.
   6. Līguma nodrošinājuma termiņš ir līdz Pušu saistību pilnīgai izpildei vai vismaz 30 (trīsdesmit) kalendārās dienas pēc Darbu galīgā izpildīšanas brīža.
   7. Līguma nodrošinājumu (izmaksājot iemaksāto līguma nodrošinājumu) pasūtītājs atdod uzņēmējam 5 (piecu) darba dienu laikā pēc tā termiņa beigām.
6. **Personas datu aizsardzība**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Darbu izpildei, drīkst apstrādāt tikai saskaņā ar Līguma priekšmetu Līgumā noteiktajā apjomā uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
7. **Komercnoslēpuma saistības**
   1. Šī Līguma noteikumi, kā arī informācija, kas saistīta ar Pušu sadarbību vai kas pušu rīcībā nonākusi šī Līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.
   2. Saņemto puses komercnoslēpumu saturošo informāciju otra puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās puses komercintereses un šo konfidencialitātes pienākumu.
8. **“Latvijas dzelzceļš” koncerna sadarbības**

**partneru biznesa ētikas pamatprincipi**

* 1. UZŅĒMĒJS, parakstot Līgumu, apliecina, ka ir iepazinies ar koncerna mājas lapā: [*www.ldz.lv*](http://www.ldz.lv) publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
  2. UZŅĒMĒJAM ir pienākums nekavējoties informēt PASŪTĪTĀJU, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet PASŪTĪTĀJAM kļūst zināms, ka UZŅĒMĒJS ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
  3. Ja UZŅĒMĒJA rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, PASŪTĪTĀJA vai jebkādu citu personu interesēs, UZŅĒMĒJAM ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā: [*www.ldz.lv*](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. PASŪTĪTĀJS garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

1. **Citi noteikumi**
   1. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.
   2. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
   3. Mainoties pušu rekvizītiem, pusēm ir pienākums 3 (trīs) darba dienu laikā (bez rakstiskas vienošanās par grozījumiem Līgumā) rakstiski, norādot jaunos rekvizītus, par to informēt otru pusi, un šī vēstule ir uzskatāma par Līguma neatņemamu sastāvdaļu, ko paraksta puses pārstāvis ar pārstāvības tiesībām (ja attiecināms, atbilstošu pilnvarojumu). Gadījumā, ja tiek mainīts uzņēmēja norēķinu konta numurs, uzņēmējs par to informē pasūtītāju, nosūtot vēstuli ar paraksttiesīgo personu parakstiem vai slēdz vienošanos par grozījumiem Līgumā.
   4. UZŅĒMĒJS jebkuru apakšlīgumu saistībā ar Darbu izpildi drīkst slēgt tikai ar PASŪTĪTĀJA iepriekšēju rakstveida piekrišanu. Noslēgtā apakšlīguma noteikumi nedrīkst būt pretrunā ar Līguma noteikumiem.
   5. UZŅĒMĒJA personālu, kuru tas iesaistījis Līguma izpildē, par kuru sniedzis informāciju PASŪTĪTĀJAM un, kura kvalifikācijas atbilstību izvirzītajām prasībām PASŪTĪTĀJS ir vērtējis, drīkst mainīt tikai ar PASŪTĪTĀJA iepriekšēju rakstveida piekrišanu.
   6. PASŪTĪTĀJAM ir īpašuma tiesības uz veiktajiem Darbiem, visiem izmantojamiem materiāliem, un ar Darbu izpildē saistīto dokumentāciju (projektiem, rasējumiem u.c.), ja vien puses nav vienojušās par pretējo.
   7. PASŪTĪTĀJAM ir īpašuma tiesības uz iekārtām un dažādām konstrukcijām, ja to uzstādīšana nepieciešama šī Līguma 1.1. punktā norādītajam mērķim un to uzstādīšana paredzēta saskaņā ar tehniskā uzdevuma vai projekta dokumentācijas prasībām.
   8. Visi nelaimes gadījumi, kas notikuši Darbu izpildes vietā, tiek izmeklēti saskaņā ar Latvijas Republikas normatīvajiem aktiem.

Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Latvijas Republikas tiesai pēc piekritības. No Līguma izrietošās saistības (tajā skaitā arī attiecībā uz Līguma 9. punktā paredzēto iesniedzamo līguma izpildes nodrošinājumu) apspriežamas saskaņā ar Latvijas Republikas normatīvajiem aktiem.

* 1. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
  2. Līgums parakstīts ar drošu elektronisku parakstu un satur laika zīmogu.

1. **Pušu rekvizīti**

|  |  |
| --- | --- |
| **PASŪTĪTĀJS:**  **Pasūtītājs/maksātājs:**  **VAS “Latvijas dzelzceļš”**  Vienotais reģ.Nr.: 40003032065  PVN maksātāja reģ.Nr.: LV40003032065  Norēķinu konta Nr.: LV17RIKO0000080249645  Banka: Luminor Bank AS Latvijas filiāle  SWIFT kods: RIKOLV2X  **Darbu pieņēmējs** ir Pasūtītāja struktūrvienība:  **VAS “Latvijas dzelzceļš” Sliežu ceļu pārvalde**  Faktiskā adrese: Torņkalna iela 16,  Rīga, LV-1004 | **UZŅĒMĒJS:**  Juridiskā adrese:  Vienotais reģ.Nr.:  PVN maksātāja reģ.Nr.:  Norēķinu konta Nr.  Banka:  Bankas kods: |

|  |  |  |
| --- | --- | --- |
| **PASŪTĪTĀJS :** |  | **UZŅĒMĒJS:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
|  |  |  |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_\_\_\_līguma Nr.\_\_\_\_\_\_\_\_\_\_\_\_

**1. pielikums**

**Darba uzdevums**

laiduma konstrukcijas krāsošanai

**Vispārīgie dati:**

|  |  |  |
| --- | --- | --- |
|  | Objekta nosaukums | Tērauda tilta laiduma konstrukcijas krāsošana |
|  | Pasūtītājs | Valsts akciju sabiedrība „Latvijas dzelzceļš” |
|  | Objekta atrašanās vieta | **Jelgava – Krustpils 165.km** |
|  | Šķēršļa nosaukums | Lielupe |
|  | Krāsojamais laidums | Tērauda laiduma konstrukcija Nr.2 |
|  | Dati par laidumu | 6.1. Viena laiduma konstrukcija – tērauda kopne L=54.46 m;  6.2. Vienas laiduma konstrukcijas kopējais svars ~280 t, ieskaitot balstīklas un apskates ierīces;  6.3. Vienas laiduma konstrukcijas tērauda virsma tīrīšanai un krāsošanai ≈ 1685 m². |
|  | Tīrības pakāpe | Sa -2,5 (ISO 8501-1) |
|  | Tērauda tīrības pakāpe un krāsošana sistēma | Darbu veikšanai jāizvēlas viena no 2 piedāvātajām tīrīšanas un krāsošanas sistēmām  **Sistēma A**  Tērauda tīrīšana līdz pakāpei **Sa 2 ½** ar smilšu strūklu.  Kopējais krāsas slāņa biezums = 320 µm. Krāsas slāņi:   1. Grunts – alumīniju vai cinku saturošs epoksīds ar sauso atlikumu (pēc apjoma) ne mazāk kā 80%; 2. Starpslānis-MIO daļiņas saturošais epoksīds ar sauso atlikumu ne mazāk kā 80%; 3. Virskrāsa –poliuretāns ar sauso atlikumu ne mazāk kā 55%, RAL-7001.   **vai**  **Sistēma B**  Tērauda tīrīšana līdz pakāpei **St 2** ar augstspiediena ūdens strūklu (800 bar) vai mehānisku tīrīšanu. Kopējais krāsas slāņa biezums = 320 µm. Krāsas slāņi:   1. Grunts – Lineļļas alkīda bāzes grunts krāsa ar viskozitāti 16 sek (Ford C4) un sauso atlikumu 45%. Plēves biezums 12-15 µm (ISOTROL PRIMER vai ekvivalents); 2. Starpslānis – alumīniju vai cinku saturošs epoksīds ar sauso atlikumu (pēc apjoma) ne mazāk kā 80%; 3. Starpslānis – MIO daļiņas saturošais epoksīds ar sauso atlikumu ne mazāk kā 80%; 4. Virskrāsa – poliuretāns ar sauso atlikumu ne mazāk kā 55%, RAL-7001. |
|  | Garantijas laiks | 5 gadi |
|  | Kalpošanas laiks | ≥ 15 gadi |
|  | Darbu izpildes termiņš | Līdz 15.10.2023. |

**Piezīmes:**

|  |  |
| --- | --- |
|  | Apkārt kniedēm un bultskrūvēm krāsas pirmā kārta obligāti jāklāj izmantojot roku darbu bez krāsu izsmidzināšanas ierīču pielietošanas. |
|  | Margas, balstīklas, konsoles un komunikāciju kanālus notīrīt līdz pakāpei St-2 un nokrāsot ar vienkomponenta krāsu (piemēram Icosit 6630HS RAL-7001) 2 kārtās ar kopējo slāņa biezumu ≥200 µm. |
|  | Elementus, kas nav pakļauti tiešai saules staru iedarbībai (piemēram, apakšējo joslu apakšējās virsmas, brauktuves daļas šķērssiju, garensiju un saišu apakšējās virsmas) krāsot ar divām kārtam, (grunts + starpslānis) ar kopējo slāņa biezumu ≥270 µm. |
|  | Tilta cinkotie elementi, gaismas ķermeņi, elektroapgādes sistēma, jāpasargā no smilšu strūklas iedarbības. |
|  | Krāsu materiālus un konstrukciju krāsošanas secību saskaņot ar Sliežu ceļu pārvaldi:   * LDz Sliežu ceļu pārvaldes inženiertehnisko būvju uzturēšanas daļas vecāko tiltu būvinženieri (tel. 67234818); * LDz Sliežu ceļu pārvaldes inženiertehnisko būvju uzturēšanas daļas vadītāju (tel. 67234805); |

|  |  |  |
| --- | --- | --- |
| **PASŪTĪTĀJS :** |  | **UZŅĒMĒJS:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
|  |  |  |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_\_\_\_līguma Nr.\_\_\_\_\_\_\_\_\_\_\_\_

**2. pielikums**

**Finanšu aprēķins**

(atbilstoši pretendenta piedāvājumam)

|  |  |  |
| --- | --- | --- |
| **PASŪTĪTĀJS :** |  | **UZŅĒMĒJS:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
|  |  |  |
| Datumu skatīt laika zīmogā |  | Datumu skatīt laika zīmogā |

1. *Ņemot vērā, ka saskaņā ar nolikuma 4.3.4.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: inga.upenaja@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 6.6.punktu).* [↑](#footnote-ref-1)
2. *Prasība attiecināma uz katru personu apvienības dalībnieku, ja pretendents ir personu apvienība, kā arī pretendenta sadarbības partneri, ja tāds tiek piesaistīts atbilstoši nolikuma prasībās paredzētajam.* [↑](#footnote-ref-2)
3. *Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu neattiecas izslēgšanas noteikumi atbilstoši nolikuma 3.2.2.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 3.2.2.punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.* [↑](#footnote-ref-3)
4. [*http://www.vdzti.gov.lv/index.php?id=388&sa=313,314,388*](http://www.vdzti.gov.lv/index.php?id=388&sa=313,314,388) [↑](#footnote-ref-4)
5. [*www.bis.gov.lv*](http://www.bis.gov.lv) [↑](#footnote-ref-5)
6. [*www.bis.gov.lv*](http://www.bis.gov.lv) [↑](#footnote-ref-6)
7. Ņemot vērā *nolikumā noteiktās tiesības par sarunām un cenu samazinājumu (jaunu finanšu piedāvājumu) iesniegšanu*, informācija par atkārtoto piedāvājumu un/vai Finanšu piedāvājumu iesniegšanu un atvēršanā fiksētajām cenām pēc pieprasījuma (adresēts: nolikuma 1.3.punktā norādītajai kontaktpersonai) tiks nosūtīta iespējami ātri, bet ne vēlāk kā 3 darba dienu laikā pēc sarunu procedūras rezultātu paziņošanas (sk. arī papildus nolikuma 6.6.punktu). [↑](#footnote-ref-7)
8. *Pieteikuma vēstuli noformē uz pretendenta uzņēmuma veidlapas.* [↑](#footnote-ref-8)
9. [*https://bis.gov.lv/bisp/lv/construction\_companies*](https://bis.gov.lv/bisp/lv/construction_companies) [↑](#footnote-ref-9)
10. [*http://www.vdzti.gov.lv/index.php?id=388&sa=313,393,314,316,384,385,388*](http://www.vdzti.gov.lv/index.php?id=388&sa=313,393,314,316,384,385,388) [↑](#footnote-ref-10)
11. *Ja pieteikumu dalībai sarunu procedūras iepirkumā paraksta pretendenta pilnvarotā persona, tad piedāvājumam jāpievieno atbilstoši sarunu procedūras nolikuma prasībām noformēta pilnvara.* [↑](#footnote-ref-11)
12. *Jānorāda vismaz 1 iepirkuma priekšmetam līdzīga satura līgums, ievērojot 3.2.3.3.p. noteikto.* [↑](#footnote-ref-12)
13. *Jānorāda klienta (pasūtītāja) kontaktpersona un tās kontaktinformācija (tālruņa nr., e-pasta adrese), lai nepieciešamības gadījumā var sazināties, norādītās informācijas apstiprināšanai.* [↑](#footnote-ref-13)
14. *Informācija par vidējo finanšu apgrozījumu sniedzama par iepriekšējiem 3 (trīs) noslēgtiem pārskata gadiem, par kuriem atbilstoši saistošo normatīvo aktu regulējumam sagatavoti, apstiprināti un iesniegti ikgadējie gada pārskati Valsts ieņēmumu dienestam. Ja pretendenta saimnieciskās darbības periods ir īsāks nekā prasībā noteikts, tad vidējam neto finanšu apgrozījumam jāatbilst nolikumā noteiktajai prasībai laika periodā atbilstoši saimnieciskās darbības periodam.* [↑](#footnote-ref-14)